༄༅༔ ༔ཁྲོ་བོ་བར་དོའི་འཆར་ཚུལ་
བསྟན་པ་བཞུགས་སོ༔
ད་ནི་ཁྲོ་བོའི་བར་དོ་འཆར་ཚུལ་བསྟན་པར་བྱ་སྟེ༔
དེ་ཡང་
གོང་དུ་ཞི་བའི་བར་དོ་ལ་འཕྲང་རིམ་པ་བདུན་ཡོད་དེ༔ དེ་ལ་
རིམ་པ་བཞིན་དུ་ངོ་སྤྲད་པས༔ གཅིག་ལ་མ་འཕྲོད་ཀྱང་གཅིག་
ལ་འཕྲོད་དེ་གྲོལ་བ་ཐོབ་པ་ནི་དཔག་ཏུ་མེད་པ་འབྱུང་ངོ་༔ དེ་
ལྟར་གྲོལ་བ་མང་དུ་བྱུང་ཡང་༔ སེམས་ཅན་ནི་གྲངས་མང་༔
ལས་ངན་ནི་ཚན་ཆེ༔ སྡིག་སྒྲིབ་ནི་ལྷུན་སྟུག༔ བག་ཆགས་
ནི་ཡུན་རིངས༔ མ་རིག་འཁྲུལ་འཁོར་འདི་ལ་ཟད་ཅིང་འགྲིབ་
པ་མེད་པས༔ དེ་ལྟར་ཞིབ་ཏུ་ངོ་སྤྲད་ཀྱང་མ་གྲོལ་བར་མཐུར་དུ་
འཁྱམས་པ་ཡང་ཚན་ཆེ་སྟེ༔ དེ་ཡང་ཞི་བའི་ལྷ་ཚོགས་དང་༔
རིག་འཛིན་མཁའ་འགྲོའི་ལྷ་ཚོགས་ཀྱི་བསུ་བ་འདས་པའི་འོག་
ཏུ་ཁྲག་འཐུང་ཁྲོ་བོའི་ལྷ་ཚོགས་འབར་བ་ལྔ་བཅུ་རྩ་བརྒྱད༔ གོང་
གི་ཞི་བའི་ལྷ་ཚོགས་གནས་བསྐྱུར་དེ་འཆར་དུ་འོང་བས་གོང་དང་
- 50 -

བར་དོ་ཐོས་གྲོལ་ཆེན་མོ།
-:
མི་འདྲ་སྟེ༔ འདི་ནི་ཁྲོ་བོའི་བར་དོ་ཡིན་པས༔ འཇིགས་སྐྲག་
དངངས་གསུམ་གྱི་དབང་དུ་འགྲོ་སྟེ༔ ངོ་འཕྲོད་པ་ཡང་དཀའ་
རུ་འགྲོའོ༔ རིག་པ་རང་དབང་མི་ཐོབ་པར་རྒྱལ་བ་འཁོར་ཡུག་
ཏུ་འོང་སྟེ༔ ཅུང་ཟད་ཅིག་ངོས་ཟིན་ན་གྲོལ་བར་སླ་སྟེ༔ དེ་ཅིའི་
ཕྱིར་ཞེ་ན༔ དངངས་སྐྲག་འཇིགས་གསུམ་གྱི་སྣང་བ་ཤར་ནས༔
རིག་པ་ཡེངས་ལོངས་མེད་དེ༔ རིག་པ་རྩེ་གཅིག་ཏུ་བསྒྲིམས་
ནས་ཡོད་པའི་ཕྱིར་རོ༔ འདིའི་སྐབས་སུ་ནི༔ འདི་ལྟ་བུའི་
གདམས་པ་དང་མ་འཕྲད་ན༔ ཐོས་པ་རྒྱ་མཚོ་ལྟ་བུ་ཡོད་ཀྱང་
འདིར་ཕན་པ་མེད་དེ༔ འདུལ་བ་འཛིན་པའི་མཁན་པོ་དང་༔
མཚན་ཉིད་ཀྱི་སྟོན་པ་ཆེན་པོ་རྣམས་ཀྱང་༔ སྐབས་འདིར་འཁྲུལ་
ནས་ངོ་མ་འཕྲོད་དེ༔ འཁོར་བར་འཁྱམས་པ་ཡོད་དོ༔ སྐྱེ་བོ་ཐ་
མལ་པ་རྣམས་ནི་ཨ་ཅང་ཡང་ཆེ་སྟེ༔ དངངས་སྐྲག་འཇིགས་
་
ལོ༔ གསང་སྔགས་ལ་སྤྱོད་པའི་རྣལ་འབྱོར་པ་ཐ་མའི་ཡང་ཐ་མ་
ཅིག་ཡིན་ནའང་༔ ཁྲག་འཐུང་གི་ལྷ་ཚོགས་མཐོང་མ་ཐག་
ཏུ་སྔར་འདྲིས་ཀྱི་མི་དང་འཕྲད་པ་ལྟ་བུ་ཡི་དམ་གྱི་ལྷ་ཡིན་པར་
-51-

གངས་ཅན་ཁྱད་ནོར་དཔེ་ཚོགས།
ངོ་ཤེས༔ ཡིད་ཆེས་ཏེ་གཉིས་སུ་མེད་པར་ཐིམ་ནས་སངས་རྒྱས་
པར་འགྱུར་རོ༔ དེ་ཡང་མི་ཡུལ་དུ་ཁྲག་འཐུང་གི་སྐུ་འདི་རྣམས་
མངོན་རྟོགས་སྒོམ་པ་དང་༔ མཆོད་བསྟོད་བྱས་པ་དང་༔ ཐ་ན་
སྐུ་གཟུགས་རིས་སུ་བྲིས་པ་དང་༔ འབུར་དུ་དོད་པ་ལ་སོགས་
པ་མཐོང་བ་ཁོ་ནས་ཀྱང་༔ འདིར་སྐུ་གཟུགས་ཤར་བ་དང་ངོ་
ཤེས་ནས་གྲོལ་བ་ཐོབ་པའི་གནད་ཀྱང་དེ་ལྟར་ཡིན་ནོ༔ ཡང་
མི་ཡུལ་དུ་འདུལ་བ་འཛིན་པའི་མཁན་པོ་དང་༔ མཚན་ཉིད་སྟོན་
པ་ཆོས་སྤྱོད་ལ་ཇི་ལྟར་བརྩོན་ཞིང་༔ བཤད་པའི་ཆོས་ལ་ཇི་
ལྟར་མཁས་ཀྱང་༔ གྲོངས་པའི་ཚེ་ན༔ གདུང་དང་༔ རིང་
བསྲེལ་དང་༔ འཇའ་ལ་སོགས་པའི་རྟགས་མི་འབྱོན་ཏེ༔ དེ་ནི་
གསོན་པོའི་དུས་སུ་གསང་སྔགས་བློར་མ་ཤོང་བ་དང་༔ གསང་
སྔགས་ལ་གཤེ་བསྐུར་བཏབ་པ་དང་༔ གསང་སྔགས་ཀྱི་ལྷ་
ཚོགས་རྣམས་རྒྱུས་མེད་པའི་དབང་གིས་བར་དོར་ཤར་ཡང་ངོ་
མ་ཤེས་ཏེ༔ སྔར་མཐོང་མ་མྱོང་བ་ཅིག་གློ་བུར་དུ་མཐོང་བས་དེ་
དགྲར་སོང་ནས༔ དེ་ལ་སྡང་སེམས་སྐྱེས་པས་དེས་རྐྱེན་བྱས་
ངན་སོང་དུ་འགྲོ་བས༔ དེའི་ཕྱིར་འདུལ་བ་འཛིན་པ་དང་༔
- 52 -

བར་དོ་ཐོས་གྲོལ་ཆེན་མོ།
མཚན་ཉིད་པ་ཇི་ལྟར་བཟང་ཡང་༔ ནང་ན་གསང་སྔགས་ཀྱི་
ཉམས་ལེན་མེད་ན༔ གདུང་དང་༔ ཤ་རི་རམ་དང་༔ རིང་
བསྲེལ་དང་༔ འཇའ་འོད་ལ་སོགས་པའི་རྟགས་མི་འབྱོན་པའི་
མཚན་ཉིད་དེ་ལྟར་རོ༔ གསང་སྔགས་པ་ཐ་མའི་ཡང་ཐ་མ་ཞིག་
ཡིན་ནའང་༔ འཕྲལ་དུ་སྤྱོད་ལམ་རྩིང་བ་དང་༔ མི་བཙུན་
པ་དང་༔ མི་མཁས་པ་དང་༔ ཚུལ་དང་མི་མཐུན་པའི་སྤྱོད་ལམ་
-།,,
མི་མཛེས་པ་ཇི་ལྟར་འདུག་ཀྱང་༔ དེས་གསང་སྔགས་ཀྱི་ཆོས་
ཉམས་སུ་བླང་མ་ཐུབ་ན་ཡང་༔ དེ་ལ་ལོག་ལྟ་མ་སྐྱེས་པ་དང་༔
ཐེ་ཚོམ་མེད་པ་དང་༔ གསང་སྔགས་ལ་མོས་པ་བྱས་པ་ཁོ་ནས་
ཀྱང་སྐབས་འདིར་གྲོལ་བ་ཐོབ་པ་ཡིན་ཏེ༔ མི་ཡུལ་དུ་སྤྱོད་ལམ་
མ་མཛེས་ཀྱང་འཆི་བའི་ཚེ་ན༔ གདུང་དང་རིང་བསྲེལ་དང་༔ སྐུ་
གཟུགས་དང་༔ འཇའ་ལ་སོགས་པའི་རྟགས་སྣ་རེ་ཅིས་ཀྱང་
འབྱུང་བར་འགྱུར་ཏེ༔ དེས་ན་གསང་སྔགས་འདི་བྱིན་རླབས་
ཤིན་ཏུ་ཆེ་བའི་ཕྱིར་རོ༔ གསང་སྔགས་ཀྱི་རྣལ་འབྱོར་བ་འབྲིང་
ཡན་ཆད༔ བསྐྱེད་རྫོགས་སྒོམ་པ་དང་༔ སྙིང་པོ་བཟླས་པ་
ལ་སོགས་པ་ཉམས་སུ་བླངས་པ་རྣམས་ནི་ཆོས་ཉིད་བར་དོ་འདི་
- 53 -

གངས་ཅན་ཁྱད་ནོར་དཔེ་ཚོགས།
ཙམ་དུ་མར་འཁྱམས་མི་དགོས་ཏེ༔ དབུགས་ཆད་མ་ཁད་དུ་
རིག་འཛིན་དང་དཔའ་བོ་མཁའ་འགྲོ་ལ་སོགས་པས་དག་པ་
མཁའ་སྤྱོད་དུ་ངེས་པར་གདན་དྲངས་པར་གྱུར་ཏེ། དེའི་རྟགས་
སུ་ནམ་མཁའ་གཡའ་དག་པ་དང་༔ འཇའ་དང་འོད་དུ་འཁྱིལ་
བ་དང་༔ མེ་ཏོག་གི་ཆར་དང་༔ སྤོས་ཀྱི་དྲི་དང་༔ ནམ་མཁའ་ལ་
རོལ་མོའི་སྒྲ་སྐད་དང་༔ གདུང་དང་རིང་བསྲེལ་དང་༔ སྐུ་
གཟུགས་ལ་སོགས་པ་བྱོན་པ་ནི་དེའི་རྟགས་ཡིན་ནོ༔ དེའི་
ཕྱིར་དུ་འདུལ་བ་འཛིན་པ་དང་༔ སྟོན་པ་དང་༔ དམ་ཚིག་
ཉམས་པའི་སྔགས་པ་དང་༔ སྐྱེ་བོ་ཐ་མལ་པ་ཐམས་ཅད་ལ་
ནི༔ ཐོས་གྲོལ་ཆེན་མོ་འདི་མེད་པའི་ཐབས་མེད་དོ༔ རྫོགས་པ་
ཆེན་པོ་དང་༔ ཕྱག་རྒྱ་ཆེན་པོ་ལ་སོགས་པ་བསྒོམས་པའི་སྒོམ་
ཆེན་དག་ནི་འཆི་ཁའི་བར་དོར་འོད་གསལ་ཟིན་ནས་ཆོས་སྐུ་ཐོབ་
པར་འགྱུར་བས༔ ཐོས་གྲོལ་འདི་ཀློག་མི་དགོས་པ་ཤ་སྟག་འོང་
ངོ་༔ དེ་ཡང་འཆི་ཁའི་བར་དོར་འོད་གསལ་ངོས་ཟིན་ན་ཆོས་
སྐུ་ཐོབ་བོ༔ ཆོས་ཉིད་བར་དོ་འདིར་ཞི་ཁྲོའི་སྣང་བ་འཆར་
བའི་དུས་སུ༔ ངོས་ཟིན་ན་ལོངས་སྤྱོད་རྫོགས་པའི་སྐུ་ཐོབ་བོ༔
":
- 54 -

བར་དོ་ཐོས་གྲོལ་ཆེན་མོ།
";-
སྲིད་པ་བར་དོར་ངོས་ཟིན་ན་སྤྲུལ་སྐུ་ཐོབ་པ་དང་༔ ཐ་ནའང་
གནས་མཐོ་རིས་སུ་སྐྱེ་བ་སྟེ༔ ཆོས་འདི་དང་འཕྲད་ནས་སྐྱེ་བ་ཕྱི་
མ་ཆོས་ལ་སྤྱོད་པའི་ལས་འཕྲོ་ཡོད་པས༔ དེའི་ཕྱིར་ཐོས་གྲོལ་
ཆེན་མོ་འདི་ནི་མ་བསྒོམ་པར་སངས་རྒྱས་པའི་ཆོས་ཐོས་པ་ཙམ་
གྱིས་གྲོལ་བ་ཐོབ་པའི་ཆོས༔ སྡིག་པོ་ཆེ་གསང་ལམ་ལ་འཁྲིད་
པའི་ཆོས༔ སྐད་ཅིག་གཅིག་གིས་བྱེ་བྲག་ཕྱེད་པའི་ཆོས༔ སྐད་
ཅིག་གཅིག་གིས་རྫོགས་སངས་རྒྱས་པའི་ཆོས་ཟབ་མོ་ཡིན་ཏེ
འདིས་སླེབ་པའི་སེམས་ཅན་ངན་སོང་དུ་སོང་བ་མི་སྲིད་དོ༔ འདི་
དང་བཏགས་གྲོལ་གཉིས་བསྒྲགས་པས༔ གསེར་གྱི་མཎྜལ་ལ་
གཡུའི་ཕྲ་བཀོད་པ་དང་འདྲ་བས་བསྒྲགས་པར་གྱིས་ཤིག༔ དེ་
ལྟར་ཐོས་གྲོལ་གྱི་དགོས་པ་བསྟན་ནས༔ ད་ནི་ཁྲོ་བོའི་བར་དོ་
འཆར་ཚུལ་ངོ་སྤྲད་པར་བྱ་སྟེ༔ ཡང་ཚེ་འདས་ཀྱི་མིང་ནས་ལན་
གསུམ་བོས་ནས་འདི་སྐད་དོ༔
ཀྱཻ་རིགས་ཀྱི་བུ༔ མ་ཡེངས་པར་ཉོན་ཅིག༔ ཁྱོད་ཀྱིས་གོང་དུ་
ཞི་བའི་བར་དོ་ཤར་ཡང་ངོས་མ་ཟིན་པས་ད་དུང་འདིར་འཁྱམས་
དགོས་བྱུང་བ་ཡིན་ནོ༔ ད་ནི་ཞག་བརྒྱད་པ་ལ༔ ཁྲག་འཐུང་ཁྲོ་
- 55 -

གངས་ཅན་ཁྱད་ནོར་དཔེ་ཚོགས།
བོའི་ལྷ་ཚོགས་འཆར་དུ་འོང་ངོ་༔ མ་ཡེངས་པར་ངོས་ཟིན་པར་
གྱིས་ཤིག༔ ཀྱཻ་རིགས་ཀྱི་བུ༔ དཔལ་ཆེན་བུདྡྷ་ཧེ་རུ་ཀ་ཞེས་བྱ་
བ༔ སྐུ་མདོག་སྨུག་ནག་དབུ་གསུམ་ཕྱག་དྲུག་ཞབས་བཞི་
བསྒྲད་པ༔ ཞལ་གཡས་དཀར་བ༔ གཡོན་དམར་བ༔ དབུས་
སྨུག་ནག་དུ་ཡོད་པ༔ སྐུ་འོད་ཀྱི་ཕུང་པོ་འབར་བ༔ སྤྱན་དགུ་
འཇིགས་པའི་སྡང་མིག་ཏུ་གཟིགས་པ༔ སྨིན་མ་གློག་བཞིན་དུ་
འཁྱུག་པ༔ མཆེ་བ་ཟངས་གཡག་དུ་འབར་བ༔ ཨ་ལ་ལ་དང་ཧ་
ཧའི་གད་རྒྱང་སྒྲོག་པ༔ ཤུ་འུ་ཞེས་པ་དང་བཤུགས་ཀྱི་སྒྲ་ཆེན་པོ་
སྒྲོག་པ༔ དབུ་སྐྲ་དམར་སེར་གྱེན་དུ་འཕྲོ་ཞིང་འབར་བ༔ ཉི་
ཟླ་དང་༔ སྦྲུལ་ནག་དང་༔ ཐོད་སྐམ་གྱི་དབུ་བརྒྱན་པ༔ ཕྱག་
དྲུག་གཡས་ཀྱི་དང་པོ་ན་འཁོར་ལོ༔ བར་པ་ན་དགྲ་སྟ༔ ཐ་མ་ན་
རལ་གྲི༔ གཡོན་གྱི་དང་པོ་ན་དྲིལ་བུ༔ བར་བ་ན་ཐོང་
བཤོལ༔ ཐ་མ་ན་བྷནྡྷུ་བསྣམས་པའོ༔ ཡུམ་བུདྡྷ་ཀྲོ་ཏི་ཤྭ་རི་མ
སྐུ་ལ་འཁྲིལ་བ༔ གཡས་པས་མགུལ་ནས་འཁྱུད་ཅིང་༔ གཡོན་
པས་མདུང་དམར་ཞལ་དུ་སྟོབས་པ༔ རྐན་སྒྲ་ཐུག་ཆོམ་དང་འུར་
སྒྲ་འབྲུག་ལྡིར་བ་ཙམ་པ༔ རྡོ་རྗེ་འབར་བའི་སྤུ་གསེབ་ནས་ཡེ་
- 56 -

བར་དོ་ཐོས་གྲོལ་ཆེན་མོ།
ཤེས་ཀྱི་མེ་འབར་བ༔ ཁྱུང་གིས་བཏེགས་པའི་གདན་ལ་
བརྐྱང་བསྐུམ་དུ་བཞུགས་པ༔ རང་གི་ཀླད་པའི་ནང་ནས་རང་ལ་
མངོན་སུམ་གྱི་དེ་ཀ་ལྟར་འཆར་རོ༔ དེ་ལ་མ་འཇིགས་ཤིག༔ མ་
སྐྲག་ཅིག༔ མ་དངངས་ཤིག༔ རང་གི་རིག་པའི་སྐུར་ངོ་ཤེས་
པར་གྱིས་ཤིག༔ ཁྱོད་རང་གི་ཡི་དམ་གྱི་ལྷ་ཡིན་པས་མ་སྐྲག་
ཅིག༔ དོན་ལ་བཅོམ་ལྡན་འདས་རྣམ་པར་སྣང་མཛད་ཡབ་
ཡུམ་དངོས་ཡིན་པས་མ་འཇིགས་ཤིག༔ ངོ་ཤེས་པ་དང་གྲོལ་
བ་དུས་མཉམ་མོ༔ ཅེས་བསྒྲགས་པས༔ ཡི་དམ་དུ་ངོ་ཤེས་ཏེ་
གཉིས་སུ་མེད་པར་ཐིམ་ནས་ལོངས་སྤྱོད་རྫོགས་པའི་སྐུར་སངས་
རྒྱས་པར་འགྱུར་རོ༔
ཡང་དེ་ལ་དངངས་སྐྲག་སྐྱེས་ནས་བྲོས་པས་ངོ་མ་འཕྲོད་
ན༔ ཞག་དགུ་པ་ལ་ཁྲག་འཐུང་རྡོ་རྗེ་རིགས་ཀྱི་བསུ་བ་ལ་འོང་
བས༔ ཡང་ངོ་སྤྲད་པ་ནི༔ ཚེ་འདས་ཀྱི་མིང་ནས་བོས་ལ་འདི་
སྐད་དོ༔ ཀྱཻ་རིགས་ཀྱི་བུ༔ ཁྲག་འཐུང་རྡོ་རྗེ་རིགས་བཅོམ་
ལྡན་འདས་བཛྲ་ཧེ་རུ་ཀ་ཞེས་བྱ་བ༔ སྐུ་མདོག་མཐིང་ནག་ཞལ་
གསུམ་ཕྱག་དྲུག་ཞབས་བཞི་བསྒྲད་པ༔ ཞལ་གཡས་དཀར་བ༔
- 57 -

གངས་ཅན་ཁྱད་ནོར་དཔེ་ཚོགས།
གཡོན་དམར་བ༔ དབུས་མཐིང་ཁ༔ ཕྱག་དྲུག་གཡས་ཀྱི་དང་པོ་
ན་རྡོ་རྗེ༔ བར་པ་ན་བྷན་དྷ༔ ཐ་མ་ན་དགྲ་སྟ༔ གཡོན་གྱི་དང་པོ་
ན་དྲིལ་བུ༔ བར་མ་ན་བྷན་དྷ༔ ཐ་མ་ན་ཐོང་གཤོལ༔ ཡུམ་བཛྲ་
ཀྲོ་ཏི་ཤོ་རི་མ་ཡབ་ཀྱི་སྐུ་ལ་འཁྲིལ་བ༔ གཡས་པས་མགུལ་
ནས་འཁྱུད་ཅིང་༔ གཡོན་པས་དུང་དམར་ཞལ་དུ་སྟོབས་པ༔
རང་གི་ཀླད་པའི་ཤར་ནས་ཐོན་ནས་རང་ལ་འཆར་དུ་འོང་ངོ་༔
དེ་ལ་མ་འཇིགས་ཤིག༔ མ་སྐྲག་ཅིག༔ མ་དངངས་ཤིག༔ དོན་
ལ་བཅོམ་ལྡན་འདས་རྡོ་རྗེ་སེམས་དཔའ་ཡབ་ཡུམ་དངོས་ཡིན་
པས་མ་སྐྲག་ཅིག༔ མོས་པ་གྱིས་ཤིག༔ ངོ་ཤེས་པ་དང་གྲོལ་
བ་དུས་མཉམ་དུ་འོང་ངོ་༔ ཅེས་བསྒྲགས་པས་ཡི་དམ་དུ་ངོ་ཤེས་
ནས༔ གཉིས་སུ་མེད་པར་ཐིམ་ནས་སངས་རྒྱས་བར་འགྱུར་རོ༔
ཡང་ལས་སྒྲིབ་ཆེ་བ་རྣམས་དེ་ལ་དངངས་སྐྲག་སྐྱེས་ནས་བྲོས་
པས་ངོ་མ་འཕྲོད་ན༔ ཡང་ཞག་བཅུ་པ་ལ་ཁྲག་འཐུང་རིན་པོ་
ཆེའི་རིགས་བསུ་བ་ལ་འོང་བས༔ ཡང་ངོ་སྤྲོད་པ་ནི༔ ཚེ་འདས་
ཀྱི་མིང་ནས་བོས་ལ་འདི་སྐད་དོ༔ ཀྱེ་རིགས་ཀྱི་བུ༔ མ་ཡེངས་
པར་ཉོན་ཅིག༔ ཞག་བཅུ་པ་ལ་ཁྲག་འཐུང་རིན་པོ་ཆེའི་རིགས་
- 58 -

བར་དོ་ཐོས་གྲོལ་ཆེན་མོ།
:.
རཏྣ་ཧེ་རུ་ཀ་ཞེས་བྱ་བ༔ སྐུ་མདོག་སེར་ནག་ཞལ་གསུམ་ཕྱག་
དྲུག་ཞབས་བཞི་བསྒྲད་པ༔ ཞལ་གཡས་དཀར་བ༔ གཡོན་
དམར་དབུས་སེར་ནག་རབ་ཏུ་འབར་བ༔ ཕྱག་དྲུག་གཡས་
—
ཀྱི་དང་པོ་ན་རིན་པོ་ཆེ༔ བར་པ་ན་ཁ་ཊཱཾ་ག༔ ཐ་མ་ན་བེ་ཅོན་
བསྣམས་པ༔ གཡོན་གྱི་དང་པོ་ན་དྲིལ་བུ༔ བར་མ་ན་བྷན་
དྷ༔ ཐ་མ་ནི་ཏྲི་ཤུལ་བསྣམས་པ༔ ཡུམ་རཏྣ་ཀྲོ་ཏི་ཤྭ་རི་ཡབ་ཀྱི་
སྐུ་ལ་འཁྲིལ་བ༔ གཡས་པས་མགུལ་ནས་འཁྱུད་ཅིང་༔ གཡོན་
པས་དུང་དམར་ཞལ་དུ་སྟོབས་པ༔ རང་གི་ཀླད་པའི་ལྷོ་ནས་ཐོན་
ནས་རང་ལ་འཆར་དུ་འོང་ནས་དེ་ལ་མ་འཇིགས་ཤིག༔
མ་སྐྲག་
ཅིག༔ མ་དངངས་ཤིག༔ རང་གི་རིག་པའི་སྐུར་ངོ་ཤེས་པར་
གྱིས་ཤིག༔ ཁྱོད་རང་གི་ཡི་དམ་གྱི་ལྷ་ཡིན་པས་མ་སྐྲག་ཅིག༔
དོན་ལ་བཅོམ་ལྡན་འདས་རིན་ཆེན་འབྱུང་ལྡན་ཡབ་ཡུམ་དངོས་
།
ཡིན་པས་མོས་པ་གྱིས་ཤིག༔ ངོ་ཤེས་པ་དང་གྲོལ་བ་དུས་
མཉམ་དུ་འོང་ངོ་༔ ཞེས་བསྒྲགས་པས་ཡི་དམ་དུ་ངོ་ཤེས་ནས་
གཉིས་སུ་མེད་པར་ཐིམ་ནས་སངས་རྒྱས་པར་འགྱུར་རོ༔
ཡང་དེ་ལྟར་དུ་ངོ་སྤྲད་ཀྱང་བག་ཆགས་ངན་པའི་དབང་གིས་
- 59 -

གངས་ཅན་ཁྱད་ནོར་དཔེ་ཚོགས།
དངངས་སྐྲག་སྐྱེས་ནས་ཕྱིར་བྲོས་པས༔ ཡི་དམ་དུ་ངོ་མ་ཤེས་
པར་གཤིན་རྗེར་མཐོང་ནས་ངོ་མ་འཕྲོད་ན༔ ཡང་ཞག་བཅུ་
གཅིག་པར་ཁྲག་འཐུང་པདྨ་རིགས་ཀྱི་ལྷ་ཚོགས་བསུ་བ་ལ་འོང་
བས༔ ཡང་ངོ་སྤྲད་པ་ནི༔ ཚེ་འདས་ཀྱི་མིང་ནས་བོས་ལ་འདི་
སྐད་དོ༔ ཀྱཻ་རིགས་ཀྱི་བུ༔ ཞག་བཅུ་གཅིག་པ་ལ་ཁྲག་འཐུང་
པདྨ་རིགས་ཀྱི་བཅོམ་ལྡན་འདས་པདྨ་ཧེ་རུ་ཀ་ཞེས་བྱ་བ་སྐུ་མདོག་
དམར་ནག་ཞལ་གསུམ་ཕྱག་དྲུག་ཞབས་བཞི་བསྐྲད་པ༔ ཞལ་
གཡས་དཀར་བ། གཡོན་སྔོ་བ༔ དབུས་དམར་ནག་ཏུ་འབར་
བ༔ ཕྱག་དྲུག་གཡས་ཀྱི་དང་པོ་ན་པདྨ༔ བར་པ་ན་ཁ་ཊཱཾ་ག༔ ཐ་
མ་ན་དབྱུག་ཏོ༔ གཡོན་གྱི་དང་པོ་ནི་དྲིལ་བུ༔ བར་པ་ན་བྷན་
དྷ་དམར་གྱིས་བཀང་བ༔ ཐ་མ་ན་རྔ་ཆུང་བསྣམས་པ༔ ཡུམ་པདྨ་
ཀྲོ་ཏི་ཤྭ་རི་མ་ཡབ་ཀྱི་སྐུ་ལ་འཁྲིལ་བ༔ གཡས་པས་མགུལ་
ནས་འཁྱུད་ཅིང་༔ གཡོན་པས་དུང་དམར་ཞལ་དུ་སྟོབས་
པ༔ ཡབ་ཡུམ་ཞལ་སྦྱོར་མངོན་སུམ་དུ་རང་གི་ཀླད་པའི་ནུབ་
ནས་ཐོན་ནས་འོང་བས༔ དེ་ལ་མ་འཇིགས་ཤིག༔ མ་སྐྲག་
ཅིག༔ དེ་ལ་མ་དངངས་ཤིག༔ དགའ་བ་བསྒོམས་ཤིག༔ རང་གི་
- 60 -

བར་དོ་ཐོས་གྲོལ་ཆེན་མོ།
རིག་པའི་སྐུར་ངོ་ཤེས་པར་གྱིས་ཤིག༔ རང་གི་ཡི་དམ་གྱི་ལྷ་ཡིན་
པས་མ་སྐྲག་ཅིག༔ དོན་ལ་བཅོམ་ལྡན་འདས་སྣང་བ་མཐའ་
ཡས་ཡབ་ཡུམ་དངོས་ཡིན་པས་མོས་པ་གྱིས་ཤིག༔ ངོ་ཤེས་
པ་དང་གྲོལ་བ་དུས་མཉམ་དུ་འོང་ངོ་༔ ཅེས་བསྒྲགས་པས་ཡི་དམ་
གྱི་ལྷ་ཡིན་པར་ཤེས་ནས་གཉིས་སུ་མེད་པར་ཐིམ་ནས་སངས་
རྒྱས་པར་འགྱུར་རོ༔
ཡང་དེ་ལྟར་ངོ་སྤྲད་ཀྱང་བག་ཆགས་ངན་པས་ཕྱིར་ཁྲིད་དེ་
དངངས་སྐྲག་སྐྱེས་ནས་བྲོས་པས་ཡི་དམ་དུ་ངོ་མ་ཤེས་ཏེ་ངོ་མ་
འཕྲོད་པ་ཡོད་པས༔ ཡང་ཞག་བཅུ་གཉིས་པ་ལ་ཁྲག་འཐུང་
ལས་ཀྱི་རིགས་ཀྱི་ལྷ་ཚོགས་དང་༔ ཀེའུ་རི་མ་དང་༔ ཕྲ་
མེན་དང་༔ སྒོ་མ་དང་༔ དབང་ཕྱུག་མ་རྣམས་བསུ་བ་ལ་འོང་སྟེ༔
ངོ་མ་ཤེས་པར་འཇིགས་སྐྲག་ཆེ་རུ་